PBK CSKA Moskva

**Košarkaški klub CSKA Moskva** () je ruski profesionalni košarkaški klub iz Moskve. Klub je deo sportskog društva CSKA Moskva.

## Istorija kluba

Klub je osnovan 1924. godine kada je bila okupljena ekipa pod nadzorom OPPV (odeljenje Osnovne vojne obuke u bivšem SSSR-u) koja je počela da se takmiči u prvenstvu Moskve.

Klub je prvi put zaigrao u prvenstvu Sovjetskog saveza pod imenom CDKA (što bi moglo da bude prevedeno kao *Centralna kuća Crvene armije*) 1938. godine. Vredi napomenuti da je prvenstvo SSSR-a pre 1937. godine bilo u stvari takmičenje gradova a ne timova, i da je tim Moskve sa igračima CDKA u svom sastavu osvajao turnir tri puta (1924, 1928 i 1935. godine). Posle Drugog svetskog rata CDKA ponovo učestvuje u prvenstvu SSSR-a i odmah osvaja prvo mesto.

Klub je 1955. godine preimenovan u CSK MO (Centralni sportski klub Ministarstva odbrane), ali tim nije ostvarivao zapažene rezultate do usvajanja njegovog sadašnjeg imena 1960. godine. Na čelu sa Jevgenijem Aleksejevim i kasnije Armenakom Alačačjanom, CSKA osvaja nekoliko titula u domaćem šampionatu i tri Evropska kupa 1961, 1963 i 1969. godine.

Godina 1969. je označila početak velike ere na čelu sa Aleksandrom Gomeljskim. Tokom njegovog vođstva koje je trajalo do 1980. godine, CSKA nije osvojio titulu u prvenstvu Sovjetskog saveza samo jedanput. Čak šta više dodata je još jedna titula evropskog šampiona 1971. godine. CSKA je nastavio pobednički niz pod Jurijem Selikovim i Sergejem Belovim koji su postavili *večiti* rekord od osam uzastopnih titula u domaćem šampionatu.

Poslednje godine postojanja SSSR-a obeležene su žestokim rivalstvom između CSKA i Žalgirisa. Nakon raspada države klub nije imao prave rivale u Ruskom prvenstvu. Pod vođstvom trenera Stanislava Jeremina osvajaju 9 uzastopnih titula. Nakon toga slede dve godine bez trofeja što je nateralo predsednika Aleksandra Gomeljeskog na značajne promene.

Do velikog pomaka u timskoj i klupskoj infrastrukturi došlo je pod vođstvom Dušana Ivkovića kada je CSKA povratio dominaciju u domaćoj ligi i postao višegodišnji uzastopni učesnik Fajnal fora Evrolige. Ipak, prvi uspeh u Evropi došao je pod vođstvom Etorea Mesine kada su osvojene dve titule u Evroligi 2006 i 2008. godine.

## Trofeji i uspesi
* **Prvenstvo SSSR-a: 24** 
** 1945, 1960, 1961, 1962, 1964, 1965, 1966, 1969, 1970, 1971, 1972, 1973, 1974, 1976, 1977, 1978, 1979, 1980, 1981, 1982, 1983, 1984, 1988, 1990
* **[[Superliga Rusije u košarci|Superliga Rusije]]: 17** 
** 1992, 1993, 1994, 1995, 1996, 1997, 1998, 1999, 2000, 2003, 2004, 2005, 2006, 2007, 2008, 2009, 2010
* **Kup SSSR-a: 3** 
** 1972, 1973, 1982
* **[[Kup Rusije u košarci|Kup Rusije]]: 4** 
** 2005, 2006, 2007, 2010
* **[[Evroliga]]: 6** 
** 1961, 1963, 1969, 1971, 2006, 2008
* **Finala Evrolige: 11**
** 1961, 1963, 1965, 1969, 1970, 1971, 1973, 2006, 2007, 2008, 2009
* **Fajnal for Evrolige: 10** 
** 1996, 2001, 2003, 2004, 2005, 2006, 2007, 2008, 2009, 2010
* **Triple krune: 1**
** 2006
* **[[VTB junajted liga]]: 2**
** 2008 (Promo kup), 2010

## Trenutna postava
Postava u sezoni 2010-11.

## Poznati treneri

## Vanjske veze

* Zvaničan sajt /
* Zvanična Fejsbuk stranica
* Zvanična Jutjub stranica
* Profil na sajtu Evrolige
* Bivši igrači CSKA Moskve (1945-2007) na Basketpedya.com